แก๊งโรงเหล็ก เปิดใจชนวนเหตุ โดน แก๊งมหาวงษ์ ทำร้ายเพราะไล่ไปค้ายาที่อื่น
เปิดใจ แก๊งโรงเหล็ก เล่าจุดเริ่มต้น อ้างได้เข้าห้ามแก๊งมหาวงษ์ เข้ามาขายยาเสพติด ก่อนโดนอีกฝ่ายพาพวกมาทำร้าย ยอมรับเสียใจ ไม่คิดว่าเรื่องจะบานปลายขนาดนี้จากกรณี 2 กลุ่มวัยรุ่น กลุ่มมหาวงษ์ และ กลุ่มโรงเหล็ก ยกพวกชกต่อยกันในถนนปู่เจ้าสมิงพราย ต.บางหญ้าแพรก อ.พระประแดง จ.สมุทรปราการ จนเป็นเหตุให้ นายคิว วัยรุ่นกลุ่มมหาวงษ์ถูกเหล็กขูดชาร์ปแทงบาดเจ็บสาหัส เพื่อนๆ จึงนำตัวส่งโรงพยาบาลวิภารามชัยปราการ ส่วนสมาชิกแก๊งโรงเหล็กไปรักษาตัวที่โรงพยาบาลเมืองสมุทรปู่เจ้าสมิงพรายโดยระหว่างที่ทีมแพทย์และพยาบาลกำลังจัดเตรียมเครื่องมือช่วยเหลือ นายคิว ปรากฏว่ากลุ่มมหาวงษ์ เกิดความไม่พอใจทีมแพทย์ที่ช่วยเหลือเพื่อนล่าช้าจึงยกพวกบุกเข้าไปชกหน้าหมอผู้หญิงและเจ้าหน้าที่พยาบาลภายในห้องฉุกเฉิน หลังจากนั้นได้ยกพวกไปตีกับกลุ่มโรงเหล็กที่ได้รับบาดเจ็บ 3 ราย ที่โรงพยาบาลเมืองสมุทรปู่เจ้าสมิงพราย ทำให้อุปกรณ์เครื่องมือแพทย์ภายในห้องฉุกเฉินได้รับความเสียหาย เมื่อคืนวันที่ 19 ก.ค. ที่ผ่านมาล่าสุด วันที่ 22 ก.ค.63 ผู้สื่อข่าวรายงานว่า นายเต๋า ชายเสื้อเทาลายสก๊อต กลุ่มโรงเหล็ก เล่าว่า ตนเองอยู่กับน้องด้วยกัน 5 คน โดยในวันเกิดเหตุตนเองเห็นคนแปลกหน้าที่ตนเองไม่เคยเห็นหน้ามาก่อนในพื้นที่ โดยทำลับๆ ล่อๆ ทำแปลกๆ ตนเองสงสัย เพราะว่าไม่ใช่คนในพื้นที่และที่ดังกล่าวเป็นพื้นที่ส่วนบุคคลด้วยจึงเดินไปดูตนเองได้ไล่คู่กรณีให้ออกจากพื้นที่ เพราะว่าคู่กรณีได้มาขายยาเสพติดต่อหน้าตนเองและในพื้นที่ของตนเอง โดยที่ตนเองไล่แล้วคู่กรณีแล้ว แต่คู่กรณีไม่ยอมไปและทำท่าทางเหมือนไม่พอใจตนเอง จึงได้มีการลงไม้ลงมือนิดหน่อยหลังจากนั้นก็มีคนมาห้ามและได้แยกย้ายกันไปต่อมาเวลา 18.00 น. คู่กรณีได้พาพวกมา 8 คน มาที่บ้านตนเอง โดยที่ขณะนั้นพวกตนเองนั่งเล่นกีตาร์อยู่ภายในบ้านหลังจากที่เลิกงานแล้ว โดยที่กลุ่มคู่กรณีได้มาในบ้าน ตนเองเดินออกไปกับน้อง โดยตนเองบอกว่ามีอะไรค่อยๆ พูดกัน ซึ่งตนได้พูดว่า พวกพี่มาขายยาเสพติดในพื้นที่ของผมพื้นที่นี้มันปลอดยาเสพติด เพื่อนพี่มาขายต่อหน้าผม พวกผมไล่เพื่อนพี่ก็ไม่ไปจากนั้นพวกเขาก็ลุยเข้ามากันทั้ง 8 คนเลย โดยที่ฝั่งตนเองไม่มีอาวุธ ด้วยความกลัวตนเองจึงวิ่งมาโทรศัพท์แจ้งเจ้าหน้าที่ตำรวจให้เข้ามาระงับเหตุและช่วยเหลือ หลังเกิดเหตุตนเองก็ต้องเดินเรื่องเกี่ยวกับน้องที่บาดเจ็บทั้ง 2 คน นายแจ๊ค โดนฟันที่ศีรษะ เจ้าหน้าที่จึงนำส่งโรงพยาบาลเมืองสมุทรปู่เจ้าสมิงพราย โดยตนเองต้องพาเจ้าหน้าตำรวจมาดูที่เกิดเหตุคือที่บ้าน จึงออกจากโรงพยาบาลมาก่อนที่พวกกลุ่มคู่กรณีจะมาถล่มโรงพยาบาลเมืองสมุทรปู่เจ้าสมิงพราย ยอมรับว่าเสียใจมากเป็นห่วงพ่อแม่ ทั้งๆ ที่ตนเองเป็นคนไล่สิ่งไม่ดีออกจากพื้นที่นายเต๋า กล่าวอีกว่า ส่วนที่กระแสข่าวว่ามีการทับเส้นกันขายยาเสพติด ตนเองยืนยันว่าไม่เป็นความจริง ตนเองไม่เคยรู้จักกับกลุ่มผู้ก่อเหตุเลย และยืนยันในเขตพื้นที่ไม่มียาเสพติด โดยพื้นที่ดังกล่าวเป็นพื้นที่ส่วนบุคคล เป็นพื้นที่ของตนเอง ก็ต้องหวาดระแวงกลัวพวกเขาจะนำยาเสพติดมาซ่อนในพื้นที่พวกตนก็มีความผิดไปด้วยหลังจากเกิดเหตุตนเองได้หลบไปอยู่ต่างจังหวัด เพราะกลัวว่ากลุ่มผู้ก่อเหตุจะตามมาเอาคืนพวก อีกอย่างพวกตนเองไม่รู้เรื่องทางกฎหมาย เหมือนทางกลุ่มคู่กรณี ผมอยากฝากบอกทุกคนว่า ทำอะไรให้นึกถึงหน้าพ่อหน้าแม่ที่ลอยเข้ามาก่อน ให้ใจเย็นๆ สักนิดหนึ่งทุกอย่างจะดีเอง มันจะไม่เกิดเรื่องขึ้นถ้าเราใจเย็นนายเจ๋ง ชายเสื้อน้ำเงิน เล่าว่า พวกเขาเข้ามาประมาณ 8-9 คน พี่เต๋าเดินออกไปก่อน ส่วนตนเองกับแจ๊คยืนอยู่ข้างกัน โดยกลุ่มคู่กรณีเข้ามาทำร้าย พวกตนเองสู้ไม่ได้ ตนเองเห็นนายแจ๊คโดนรุมตนเองจึงเข้าไปช่วย เหมือนจะหลุดออกมาได้ก็จะวิ่งไปหลังบ้าน แต่กลุ่มคู่กรณีตะโกนบอกว่าถ้าไม่หยุดวิ่งจะยิง ตนเองจึงหยุดวิ่งจึงโดนกลุ่มคู่กรณีจับมาซ้อมบริเวณหน้าบ้าน โดยตนเองโดนไม้เบสบอลและน่าจะเป็นมีดแต่เขาไม่ฟันจากนั้นเขานำตนเองขึ้นรถจักรยานยนต์โดยพูดว่าเกี่ยวกับน้องเขาด้วย ถ้าน้องเขาเป็นอะไรไปนะก็เป็นอะไรตามน้องเขา แล้วเขาก็ขี่จักรยานยนต์มาถึงบริเวณหน้าบ้านญาติตน ประมาณ 200-300 เมตร ไม่ไกลจากที่เกิดเหตุ เป็นจังหวะที่ญาติตนเองเดินออกมาพอดี ก็เลยวิ่งมาเข้ามาช่วย แต่พวกคู่กรณีขู่ไว้ส่วนที่ตนเองหลุดจากกลุ่มคู่กรณีเนื่องจากตนเองดิ้นทำให้รถจักรยานยนต์ไปชนเสาล้ม ตนเองจึงวิ่งหนีมาได้ หลังจากเกิดเหตุ ตนเองกลัว ระแวง ว่าที่บ้านจะเกิดเหตุกลัวพ่อแม่จะเป็นอะไรหรือเปล่า อยากขอโทษแม่ที่ทำให้เรื่องเป็นอย่างนี้ ทำให้แม่เดือดร้อน ไม่คิดว่าเรืองจะบานปลายขนาดนี้ขณะที่ชายใส่หน้ากากอนามัย กล่าวว่า ตอนเกิดเหตุตนอยู่ในบ้านส่วนตอนกลุ่มคู่กรณีมาผมไม่เห็น เพราะว่าตนเองบอกให้แฟนหุงข้าวและทำกับข้าว ที่แรกตนได้ยินเสียงแต่คงคิดว่าคงไม่มีอะไรกัน แต่พอได้ยินเสียงคน ตนก็รีบวิ่งลงมา มาไหว้กลุ่มคู่กรณีให้ใจเย็นๆ กันก่อน จากนั้นพวกเขาก็ได้เขามาแฟนตนก็มากันไว้ ตนก็ได้วิ่งหนี เข้าป่าไปและไม่ทราบเรื่องอีก จากนั้นก็ไปพักอาศัยกับลุง ที่ต่างจังหวัด.
เปิดใจ แก๊งโรงเหล็ก เล่าจุดเริ่มต้น อ้างได้เข้าห้าม แก๊งมหาวงษ์ เข้ามาขายยาเสพติด ก่อนโดนอีกฝ่ายพาพวกมาทำร้าย ยอมรับเสียใจ ไม่คิดว่าเรืองจะบานปลายขนาดนี้
ตีกันในโรงพยาบาล,ตีกันที่ รพ.,ยกพวกตีกัน,มหาวงษ์,โรงเหล็ก,สมุทรปราการ,ข่าวทั่วไป